Document ID: /roh_data/filtered/fineweb-2-filterrobots_roh.jsonl.gz/5676

Steuerverwaltung
Administraziun da taglia
Amministrazione imposte
Per inoltrar la decleraziun da taglia 2016 valan ils suandants termins:
Suenter avair installà la versiun da standard da SofTax GR NP sin in computer pon vegnir fatgas resp. emplenidas davent la versiun SofTax 2016 NP maximalmain 10 (enfin SofTax GR 2015 NP maximalmain 5) decleraziuns da taglia da persunas natiralas sin quest computer (windows u mac). Licenzas da mandats e da raits per emplenir in dumber pli grond da decleraziuns da taglia resp. per applitgar la software sin plirs computers pon vegnir cumpradas sur ils partenaris da distribuziun da l'administraziun chantunala da taglia.
Ina versiun rumantscha da la software da decleraziun SofTax GR n'exista betg. Sur ils links che vegnan publitgads qua sutvart vegn chargiada giu la versiun tudestga u taliana.
Suenter l'installaziun da la versiun da standard SofTax GR JP pon vegnir fatgas resp. emplenidas sin il computer (Windows u Mac) maximalmain 5 (fin SofTax GR 2015 JP maximalmain 2) decleraziuns da taglia per persunas giuridicas u per societads da persunas (societads collectivas, commanditaras e simplas). Licenzas da mandats e da raits per emplenir in dumber pli grond da decleraziuns da taglia resp. per applitgar la software sin plirs computers pon vegnir cumpradas sur ils partenaris da distribuziun da l'administraziun chantunala da taglia.
SofTax GR GGSt gida a far decleraziuns da taglia per gudogns tras la vendita da bains immobigliars. Ma SofTax GR GGSt po er vegnir duvrada per calculaziuns da taglia che servan ad eruir l'import da garanzias.
Per evitar da stuair dumandar suenter nunnecessariamain e per evitar sbagls en connex cun l'elavuraziun èsi indispensabel ch'i vegnian inoltradas mo decleraziuns da taglia cun SofTax che han il numer da referenza correct. Il numer è stampà sin la decleraziun da taglia ch'As è vegnida tramessa sin palpiri u sin la brev d'invitaziun d'inoltrar la decleraziun da taglia. Sche SofTax GR GGSt vegn duvrada per calcular e per eruir l'import d'ina garanzia, po vegnir duvrada per quai (dentant betg per l'inoltraziun da la decleraziun da taglia) il numer da referenza 999 999.